IMISLab/GreekWikipedia huggingface dataset:
Μόσαμπ Μπαλχούς

Ο Μόσαμπ Μπαλχούς (Αραβικά:مصعب بلحوس), γεννημένος στις 5 Οκτωβρίου 1983, είναι Σύριος ποδοσφαιριστής που παίζει στη θέση του τερματοφύλακα για την ομάδα της Ντόφαρ στο πρωτάθλημα του Ομάν.

 Ο Μπαλχούς ξεκίνησε τη καριέρα του στην ομάδα νέων της Αλ-Καράμα προτού ξεκινήσει με την πρώτη ομάδα. Έχει κερδίσει με την Αλ-Καράμα 4 φορές το Πρωτάθλημα της Συρίας, 4 φορές το Κύπελλο Συρίας, ένα Σούπερ Κάπ και έχει βοηθήσει την ομάδα να φτάσει για πρώτη φορά στο στο τελικό του AFC Champions League. Η Αλ-Καράμα έχασε 3-2 στο τελικό από την Τσόνμπουκ Χιουντάι Μότορς της K-League. Τρία χρόνια αργότερα αποτέλεσε ένας σημαντικός παράγοντας για την πρόκριση για πρώτη φορά στον τελικό του AFC Cup. Εκεί η Αλ-Καράμα ηττήθηκε και πάλι με 2-1 στο τελικό του δεύτερου πιο σημαντικού τίτλου της Ασίας από την Kuweit SC του Πρωταθλήματος του Κουβέιτ. Στις 3 Οκτωβρίου 2011, ο Μπαλχόυς εντάχθηκε στην ομάδα της Αλ-Ουάχντα, με μορφή δανεισμού από την Αλ-Καράμα, μέχρι το τέλος της σαιζόν. Στις 26 Αυγούστου 2013, ο Μπαλχούς υπέγραψε με την ομάδα της Ντοφάρ στο Ομάν. Ο Μπαλχούς είναι βασικός στην Εθνική Συρίας (ποδόσφαιρο ανδρών) από το 2006. Έκανε 10 εμφανίσεις με την Εθνική Συρίας κατά τα Προκριματικά Παγκοσμίου Κυπέλλου Ποδοσφαίρου 2010. Επιλέχτηκε ως βασικός τερματοφύλακας της ομάδας στο Ασιατικό Κύπελλο του 2011. Έπαιξε 90 λεπτά σε κάθε αγώνα με Σαουδική Αραβία, Ιαπωνία και Ιορδανία αντίστοιχα. http://www.national-football-teams.com/player/9954.html http://english.aljazeera.net/archive/2006/10/2008410121756699987.html http://www.rsssf.com/tablesa/ascup06.html http://www.the-afc.com/en/component/joomleague/?view=report&compID=368&matchId=2489 http://www.syrian-soccer.com/?page=show_det&select_page=1023&id=5597 Αρχειοθετήθηκε 2013-12-03 στο Wayback Machine. http://www.fifa.com/worldfootball/statisticsandrecords/players/player=284066/ Αρχειοθετήθηκε 2012-11-02 στο Wayback Machine. http://www.the-afc.com/en/afc-asian-cup-2011-schedule-a-results?view=teamdetails&compID=242&roundID=498&groupID=682&teamID=86&id=0 Αρχειοθετήθηκε 2018-10-20 στο Wayback Machine.
Ομοσπονδία Στίβου Μολδαβίας

Η Ομοσπονδία Στίβου Μολδαβίας (μολδαβικά: Federația de Atletism din Republica Moldova, FAM) είναι ο εθνικός οργανισμός που διατηρεί την εποπτεία του αθλήματος του στίβου στη Μολδαβία. Ιδρύθηκε το 1991 ύστερα από την ανεξαρτησία της από την Σοβιετική Ένωση και αντικατέστησε την Ομοσπονδία Στίβου της Σοβιετικής Ένωσης. Η ομοσπονδία είναι μέλος της IAAF από το 1993, της EAA, της Εθνικής Ολυμπιακής Επιτροπής της Δημοκρατίας της Μολδαβίας και της Ένωσης Βαλκανικών Ομοσπονδιών Στίβου από το 1996. Η έδρα της βρίσκεται στο Κισινάου και ο πρόεδρός της είναι ο Ανατόλιε Μπαλάν.

 20;;−τώρα: Ανατόλιε Μπαλάν Πρωτάθλημα Στίβου Μολδαβίας Πρωτάθλημα Κλειστού Στίβου Μολδαβίας Πρωτάθλημα Στίβου Νέων Μολδαβίας Πρωτάθλημα Ανώμαλου Δρόμου Μολδαβίας Συμμετοχή της Μολδαβίας στους Θερινούς Ολυμπιακούς Αγώνες Συμμετοχή της Μολδαβίας στο Παγκόσμιο Πρωτάθλημα Στίβου Συμμετοχή της Μολδαβίας στο Παγκόσμιο Πρωτάθλημα Κλειστού Στίβου Συμμετοχή της Μολδαβίας στο Ευρωπαϊκό Πρωτάθλημα Στίβου Συμμετοχή της Μολδαβίας στο Ευρωπαϊκό Πρωτάθλημα Κλειστού Στίβου Συμμετοχή της Μολδαβίας στο Ευρωπαϊκό Πρωτάθλημα Ομάδων Συμμετοχή της Μολδαβίας στους Βαλκανικούς Αγώνες Στίβου Συμμετοχή της Μολδαβίας στους Βαλκανικούς Αγώνες Κλειστού Στίβου Συμμετοχή της Μολδαβίας στο Ευρωπαϊκό Πρωτάθλημα Στίβου U23 Συμμετοχή της Μολδαβίας στο Παγκόσμιο Πρωτάθλημα Στίβου U20 Συμμετοχή της Μολδαβίας στο Ευρωπαϊκό Πρωτάθλημα Στίβου U20 Συμμετοχή της Μολδαβίας στο Βαλκανικό Πρωτάθλημα Στίβου U20 Συμμετοχή της Μολδαβίας στο Ευρωπαϊκό Κύπελλο (Κύπελλο Μπρούνο Ζάουλι, 1965−2008) Εθνική Μολδαβίας Ρεκόρ στίβου Μολδαβίας Επίσημη ιστοσελίδα της Ομοσπονδίας Στίβου της Μολδαβίας
Αγρελιά Τρικάλων

Η Αγρελιά είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Παληοκάστρου, του δήμου Τρικκαίων, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα Καλλικράτης. . Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Τρικάλων του νομού Τρικάλων, στο γεωγραφικό διαμέρισμα Θεσσαλίας. Μέχρι το 1928 ο οικισμός ονομαζόταν Παλαιά Σμόλια και μέχρι το 1940 Αγριλιά.

 Η Αγρελιά είναι ορεινός οικισμός στο ανατολικό τμήμα του νομού Τρικάλων, δίπλα στα όρια με τον νομό Λαρίσης. Βρίσκεται στις νότιες κλιτύς της κορυφής «Οξυά» (1.416 μ.) των Αντιχασίων, βόρεια του μικρού ποταμού Σμολιώτικου (Σμολιώτη) και σε μέσο σταθμικό υψόμετρο 720. Απέχει 33 χλμ. περίπου ΒΑ. των Τρικάλων. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 34,185 χμ² (2011). Ο οικισμός αναγνωρίστηκε το 1919 ως Παλαιά Σμόλια, και προσαρτήθηκε στην κοινότητα Βερδικούσης του νομού Λαρίσης. Το 1928 μετονομάστηκε σε Αγριλιά και το 1929 ορίστηκε έδρα της κοινότητας Αγριλιάς. Το 1940 μετονομάστηκε σε Αγρελιά. Με το ΦΕΚ 244Α - 04/12/1997 αποσπάστηκε από την κοινότητα Αγρελιάς και προσαρτήθηκε στον δήμο Παληοκάστρου. Με το ΦΕΚ 87Α - 07/06/2010 αποσπάστηκε από τον δήμο Παληοκάστρου και προσαρτήθηκε στον δήμο Τρικκαίων. Τα ερείπια μεγάλου φρουρίου της περιοχής Ο ναός του Αγίου Δημητρίου, στο βόρειο τμήμα του οικισμού Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ) Εγκυκλοπαίδεια Δομή, 2002-4 Περιοδικό «Διακοπές», εκδ. Δ.Ο.Λ., 2010 eetaa.gr https://www.facebook.com/groups/agrelia/ https://www.agrelia-smolia.gr/?fbclid=IwAR3NsYBZE9XQIX2C2BEkgM2dToyJD8YXalGSDsLXglo9tBINSNkni0I-UtY
Χουμεριάκος Λασιθίου

Ο Χουμεριάκος (ή το Χουμεριάκο) είναι ένα καλά διατηρημένο παραδοσιακό χωριό και έδρα ομώνυμης κοινότητας του δήμου Αγίου Νικολάου στην Περιφερειακή Ενότητα Λασιθίου της Κρήτης. Σύμφωνα με την απογραφή του 2011 έχει 174 κατοίκους. Βρίσκεται στην εύφορη κοιλάδα Σκάφη του Μιραμπέλλου, σε υψόμετρο 240 μέτρων στους πρόποδες του υψώματος Αγκιναράς (578 μ.), τρία χιλιόμετρα ανατολικά της Νεαπόλεως και 12 χιλιόμετρα από τον Άγιο Νικολάο. Η οικονομία του χωριού βασίζεται στη κτηνοτροφία και στην γεωργία, κυρίως με την καλλιέργεια ελιάς και σε μικρότερο βαθμό αμπελιών, εσπεριδοειδών και κηπευτικών.

 Η περιοχή κατοικείται για χιλιετίες, όπως δείχνει υστερομινωική σαρκοφάγος η οποία βρέθηκε στην περιοχή, μαζί με πήλινα αγγεία και τμήματα χάλκινων αντικειμένων. Κατά τους ενετικούς χρόνους, ήταν το τρίτο μεγαλύτερο χωριό της επαρχίας Μιραμπέλου, μετά τα Κριτσά και τη Νεάπολη (τότε Καινούργιο Χωριό), με 1.061 κατοίκους, σύμφωνα με την απογραφή του Καστροφύλακα το 1583, όπου αναφέρεται ως Cumeriaco. Ο Φραγκίσκος Μπαρότσι το αναφέρει το 1577 ως Ghumeriaco. Ο Φραντσέσκο Μπαζιλικάτα το αναφέρει το 1630 ως Cumeriaco και στην τουρκική απογραφή του 1671 αναφέρεται ως Hamariaku με 245 χαράτσια. Στην αιγυπτιακή απογραφή του 1834 αναφέρεται ως Kommeriako με άλλα κοντινά χωριά και το Βραχάσι, 80 χριστιανικές και 80 τουρκικές οικογένειες, από τις οποίες οι περισσότερες ήταν στο Χουμεριάκο. Το Χουμεριάκο μαζί με το Πλατυπόδι ήταν τα μόνα της περιοχής με μουσουλμάνους κατοίκους. Στην απογραφή του 1881 είχε 607 χριστιανούς και 152 Τούρκους κατοίκους. Δείτε επίσης: Κοινότητα Χουμεριάκου Πορεία πληθυσμού σύμφωνα με τις απογραφές: Χουμεριάκο Προγραμματική σύμβαση ΤΕΕ/ΤΑΚ & νομαρχιακής αυτοδιοίκησης Λασιθίου για αναγνώριση παραδοσιακών οικισμών νομού Λασιθίου Σπανάκης, Στέργιος (1993). Πόλεις και χωριά της Κρήτης στο πέρασμα των αιώνων, τόμος Β. Ηράκλειο: Γραφικές Τέχνες Γ. Δετοράκης. σελίδες 835–6.
Αρίς

Η Αρίς ή Ελ Αρίς (αραβικά : العريش , μτφ : σπίτια από φοίνικες, κοπτικά: ϩⲣⲓⲛⲟⲕⲟⲣⲟⲩⲣⲁ Χρινοκόρουρα) είναι πόλη της Αιγύπτου στη χερσόνησο Σινά στις ακτές της Μεσογείου και στο Κυβερνείο Βορείου Σινά. Σύμφωνα με τη απογραφή του 2002 έχει 114.900 κατοίκους και είναι η μεγαλύτερη πόλη σε όλη τη χερσόνησο Σινά. Την πόλη διασχίζει ο ξεροπόταμος Ουαντί Ελ Αρίς και στην ανατολική της πλευρά βρίσκεται το εθνικό πάρκο Αζαρανίγκ.Απέχει 344 χλμ από το Κάιρο και 50 χλμ από τη Ράφα και τη διέλευση των συνόρων με τη Λωρίδα της Γάζας. Η πόλη έχει διεθνές αεροδρόμιο και τμήματα του πανεπιστημίου της διώρυγας Σουέζ.

 Στην αρχαιότητα ήταν ένας μικρός οικισμός κοντά στη ελληνιστική πόλη Ρινοκόρουρα. Οι Οθωμανοί το 1560 κατασκεύασαν οχυρώσεις, οι Γάλλοι το 1799 πολιόρκησαν και κατέκτησαν το οχυρό. Στον Α΄παγκόσμιο πόλεμο οι Βρετανοί βομβάρδισαν και κατέστρεψαν την Αρίς, το 1958 διεξήχθη αερομαχία μεταξύ Αιγυπτίων και Ισραηλινών πάνω από την Αρίς.Το 1903 προτάθηκε η εκτροπή νερών του Νείλου για την άρδευση της περιοχής. Η Αρίς ήταν υπό στρατιωτική κατοχή από το Ισραήλ τη περίοδο 1967-1979 και για λίγο το 1956. Ήταν και επιστράφηκε στην Αίγυπτο το 1979 μετά τη ισραηλινοαιγυπτιακή συνθήκη ειρήνης. Το σύστημα ταξινόμησης κλίματος Κέππεν-Γκάιγκερ χαρακτηρίζει το κλίμα της ως καυτή έρημο (BWH). Παρά το γεγονός ότι επικρατούν άνεμοι Μεσογείου, με μέτριες θερμοκρασίες, χαρακτηριστικές για το υπόλοιπο της βόρειας ακτής της Αιγύπτου. Η υψηλότερη θερμοκρασία ρεκόρ ήταν 45 °C (113 °F), που καταγράφηκε στις 29η Μαΐου 2003, ενώ η χαμηλότερη θερμοκρασία ρεκόρ ήταν -6 °C (21 °F), που καταγράφηκε στις 8 Ιανουαρίου 1994.
Φώττα

Η Φώττα είναι κοινότητα της επαρχίας Κερύνειας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Fotta». www.prio-cyprus-displacement.net. Αρχειοθετήθηκε από το πρωτότυπο στις 29 Σεπτεμβρίου 2018. Ανακτήθηκε στις 29 Σεπτεμβρίου 2018.
Α.Ο. Απόλλων Αρχαίας Κορίνθου

Ο Αθλητικός Όμιλος Απόλλων Αρχαίας Κορίνθου είναι ελληνικό αθλητικό σωματείο που δραστηριοποιείται στην Αρχαία Κόρινθο, στο νομό Κορινθίας. Επίσημο έτος ίδρυσής της είναι το 1991 και αγωνίζεται με χρώματα το μπλε και το λευκό. Διατηρεί τμήματα καλαθοσφαίρισης για άρρενες αθλητές όλων των ηλικιακών ομάδων.

 Ο Απόλλων Αρχαίας Κορίνθου ιδρύθηκε το 1991 με πρωτοβουλία του Κωνσταντίνου Σκλήρη. Εντάχθηκε στο δυναμικό της Ένωσης Σωματείων Καλαθοσφαίρισης Αργολίδας - Κορινθίας στις κατηγορίες της οποίας αγωνίστηκε για δύο δεκαετίες.Το 2011 ο Απόλλων συνενώθηκε με τον Πανιώνιο Κορίνθου, έτερο σύλλογο της περιοχής.Την περίοδο 2011-12 ο σύλλογος ανήλθε στην Α1 Κατηγορία Ανδρών της Ε.Σ.Κ.Α.Κ., τερματίζοντας στην 4η θέση του τελικού βαθμολογικού πίνακα. Την επόμενη χρονιά, 2012-13, ο Απόλλων στέφθηκε αήττητος Πρωταθλητής της κατηγορίας, λαμβάνοντας για πρώτη φορά στην ιστορία του εισιτήριο για τις εθνικές κατηγορίες. Κατά την τρέχουσα αγωνιστική περίοδο, 2013-14, ο Α.Ο. Απόλλων Αρχαίας Κορίνθου διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 1ο Όμιλο Νότου. Έχοντας συγκεντρώσει 16 νίκες και 8 ήττες, κατέλαβε την 4η θέση της τελικής βαθμολογίας παραμένοντας βάσει προκήρυξης στην ίδια κατηγορία το επόμενο φθινόπωρο. Ακολούθως διαγωνίστηκε σε αγώνα κατάταξης εναντίον του Εργοτέλη Ηρακλείου, ομάδας που κατέκτησε την αντίστοιχη θέση του άλλου Ομίλου Νότου, επικρατώντας με σκορ 70-65.Ως έδρα ο σύλλογος χρησιμοποιεί το Κλειστό Γυμναστήριο Κορίνθου. Πρόεδρος του διοικητικού συμβουλίου είναι ο Φώτης Φόρτης, ενώ καθήκοντα πρώτου προπονητή διατηρεί από τον Αύγουστο του 2013 ο Κώστας Οικονομάκης. Α.Ο. Απόλλων Αρχαίας Κορίνθου, επίσημος ιστότοπος του συλλόγου.
Volkswagen CC

Το Volkswagen CC (γνωστό αρχικά ως Volkswagen Passat CC πριν την ανανέωση τον Φεβρουάριο του 2012, καθώς και στη Νότια Αφρική) ήταν μια 4-πόρτη κουπέ και πολυτελέστερη εκδοχή του Volkswagen Passat, η οποία παρήχθη από τον Μάρτιο του 2008 έως τον Νοέμβριο του 2016. Το ακρωνύμιο CC σημαίνει «Comfort Coupé». Αντικαταστάθηκε τον Μάρτιο του 2017 από το Volkswagen Arteon.

 Το Passat CC παρουσιάστηκε για πρώτη φορά τον Ιανουάριο του 2008, στο Διεθνές Σαλόνι Αυτοκινήτου του Ντιτρόιτ, και μπήκε στη μαζική παραγωγή τον Μάρτιο του 2008. Διατέθηκε στην αγορά από την Volkswagen ως ένα λίγο μεγαλύτερο και κάπως πιο πολυτελές μοντέλο από το κανονικό σεντάν Volkswagen Passat, ανήκοντας επίσημα στην κατηγορία E σύμφωνα με την εταιρεία, χωρίς ωστόσο να θεωρηθεί πάντα και σε όλες τις αγορές όπου διατέθηκε, ως αυτοκίνητο πολυτελείας. Επίσημα πάντως, στην παλέτα των μοντέλων της εταιρείας, τοποθετήθηκε τότε ανάμεσα στο μεσαίο Passat της κατηγορίας D και στο μεγάλο πολυτελές Volkswagen Phaeton της κατηγορίας F. Σε σύγκριση με το κανονικό Passat σεντάν, το Passat CC είχε μεγαλύτερο μεταξόνιο κατά 27 χιλιοστά, ήταν χαμηλότερο κατά 50 χιλιοστά και φαρδύτερο κατά 36 χιλιοστά από το Passat σεντάν. Επιπλέον, η εξωτερική αισθητική του Passat CC είναι σαφώς πιο δυναμική και επιθετική από το στάνταρ Passat. Η επίσημη Ελληνική ιστοσελίδα του Passat CC Η επίσημη διεθνής ιστοσελίδα του Passat CC
Πιερ (Νότια Ντακότα)

Το Πιερ (Αγγλικά: Pierre, South Dakota [pɪər], Πηρ), είναι πόλη και πρωτεύουσα της αμερικανικής πολιτείας της Νότιας Ντακότα, καθώς και έδρα της κομητείας Χιούζ. Με πληθυσμό 14,091 κατοίκους σύμφωνα με την απογραφή του 2020, το Πιερ, είναι η δεύτερη μικρότερη πολιτειακή πρωτεύουσα στις ΗΠΑ μετά το Μονπελιέ στο Βερμόντ. Αποτελεί την 8η μεγαλύτερη πόλη στη Νότια Ντακότα. Βρίσκεται στη κεντρική Νότια Ντακότα, στις ανατολικές όχθες του ποταμού Μιζούρι. Στην απέναντι όχθη του Μιζούρι βρίσκεται το Φορτ Πιερ, το οποίο βρίσκεται σε διαφορετική ζώνη ώρας.

 Η περιοχή που βρίσκεται το Πιερ χρησιμοποιούταν από τους Ινδιάνους Αρικάρα. Το 1817 εκεί που είναι το Φορτ Πιερ κατασκευάστηκε ένα σταθμός εμπορίας γούνας, ο οποίος το 1831 αντικαταστάθηκε από ένα οχυρό, το οποίο το 1855 πέρασε στη κατοχή του αμερικανικού στρατού. Μετά την ανακάλυψη χρυσού στους Μαύρους Λόφους τη περίοδο 1876-1885, το Πιερ έγινε μετακομιστικό και εμπορικό κέντρο, το οποίο μεγάλωσε ακόμη περισσότερο λόγω της άφιξης του σιδηροδρόμου, καθώς έγινε σημαντικό κέντρο για το εμπόριο αγροτικών προϊόντων και ζώων.Το 1890, όταν είχε 3.235 κατοίκους, το Πιερ επιλέχθηκε ως πρωτεύουσα της νεοσύστατης πολιτείας της Νότιας Ντακότας. Επειδή ο πληθυσμός στην ανατολική Νότια Ντακότα ήταν πολύ μεγαλύτερος από αυτόν στην δυτική, το 1904 έγινε ψηφοφορία για την μετακίνηση της πρωτεύουσας. Κύριος αντίπαλος του Πιέρ ήταν το Μίτσελ, αλλά το Πιερ νίκησε με μεγάλη διαφορά. Το 1905 άρχισε η κατασκευή του καπιτωλίου στο Πιερ. Δέκα χιλιόμετρα βόρεια του Πιερ βρίσκεται το φράγμα Οάχι, ένα από τα μεγαλύτερα στο κόσμο όσον αφορά τον όγκο. Το φράγμα χρησιμοποιείται για τον έλεγχο των πλημμυρών και την παραγωγή ενέργειας. Ο μεγαλύτερος εργοδότης στη πόλη είναι η πολιτειακή κυβέρνηση. Σήμερα το Πιερ είναι το οικονομικό και εμπορικό κέντρο της κεντρικής Ντακότα. Η πόλη έχει επίσης σημαντική τουριστική κίνηση, ενώ την επισκέπτονται άνθρωποι για το κυνήγι και το ψάρεμα. (Νότια Ντακότα) Πιερ (Νότια Ντακότα) στο Curlie
Κάρι Γουόλγκρεν

Η Κάρι Γουόλγκρεν (αγγλικά: Kari Wahlgren) (γενν. 13 Ιουλίου 1977) είναι Αμερικανίδα ηθοποιός, η οποία έχει δώσει φωνές στην αγγλική γλώσσα για ταινίες κινουμένων σχεδίων, τηλεοπτικές σειρές και βιντεοπαιχνίδια.

 Ξεκίνησε με φωνές anime ως Haruko Haruhara στο FLCL και αργότερα θα έπαιξε σημαντικούς ρόλους σε μια σειρά από σόου και ταινίες: Robin Sena στο Witch Hunter Robin, Lavie Head στο Last Exile, Fuu στο Samurai Champloo, Scarlett στο Steamboy. ,Pacifica Casull στο Scrapped Princess, Saya Otonashi στο Blood+, Kagami Hiiragi στο Lucky Star, Sabre στο Fate/zero, Fate/stay night: Unlimited Blade Works και Fate/stay night: Heaven's Feel και Celty Sturluson στο Durarara!!,Cerberus από τη δεύτερη ταινία του Cardcaptor Sakura κλπ. Η Γουόλγκρεν γεννήθηκε και μεγάλωσε στο Hoisington του Κάνσας.Εμπνεύστηκε ως παιδί από τις πριγκίπισσες της Disney και άλλες φωνές στα κινούμενα σχέδια.Οι γονείς της ήταν δάσκαλοι, γεγονός που την ενθάρρυνε να υποστηρίξει φιλανθρωπικές οργανώσεις και οργανισμούς που προωθούν την ανάγνωση και την εκπαίδευση αργότερα στην καριέρα της. Στα ενδέκατα γενέθλιά της,όταν εκείνη και η οικογένειά της ήταν στην Καλιφόρνια και περιόδευσαν στο κτίριο για το Focus on the Family, της ζητήθηκε να παίξει λίγο ρόλο στο ραδιοφωνικό τους δράμα Adventures in Odyssey, ως εντεκάχρονος χαρακτήρας ονόματι Gloria McCoy. Η Γουόλγκρεν αποφοίτησε από το Πανεπιστήμιο του Κάνσας με Bachelor of Arts στο Θέατρο το 1999. Η Wahlgren έζησε στο Κάνσας Σίτι του Μιζούρι, όπου έκανε κάποια ραδιοφωνικά σποτ, στη συνέχεια μετακόμισε στο Λος Άντζελες το 2000 για να εργαστεί στην καριέρα της ως ηθοποιός. Σε μια συνέντευξή της στο Lawrence Journal-World, είπε ότι δεν εργαζόταν πολύ μπροστά στην κάμερα, έτσι μετατόπισε τις ενέργειές της προς τη δουλειά με φωνή και ότι η εμπειρία της με τους διαλόγους και τα μαθήματα του Σαίξπηρ βοήθησε πολύ στους ρόλους προσγείωσης που περιελάμβαναν διάφοροι χαρακτήρες, ορισμένοι από τους οποίους είχαν τόνους ή ήταν από ορισμένες χρονικές περιόδους. Ορισμένες από τις δουλειές της έχουν αποσπάσει αναγνώριση, βραβεία και υποψηφιότητες από ιστότοπους που αξιολογούν anime και animation. Το Mania.com έγραψε ότι η ερμηνεία της Γουόλγκρεν ως στρέιτ-μαν χαρακτήρα Kagami Hiiragi στο Lucky Star ήταν η απόλυτη σαρκαστική τελειότητα, και την ονόμασε την Καλύτερη Παραμελημένη Ηθοποιό για το 2008 στα ετήσια βραβεία Anime Dubbies.Η Theron Martin άρεσε στον Celty Sturluson, έναν ακέφαλο χαρακτήρα dullahan στο Durarara, που χρησιμοποιεί κυρίως τη γλώσσα του σώματος και δακτυλογραφημένες λέξεις. Στα βραβεία του για το τέλος του έτους για το 2011, επέλεξε την Γουόλγκρεν για την Καλύτερη Αγγλική Γυναικεία Μεταγλώττιση.
Κατάλογος πρωθυπουργών των Βρετανικών Παρθένων Νήσων

Ο πρωθυπουργός των Παρθένων Νήσων είναι ο επικεφαλής της κυβέρνησης για τις Βρετανικές Παρθένους Νήσους . Ως βρετανικό υπερπόντιο έδαφος, ο πρωθυπουργός διορίζεται από τον κυβερνήτη εξ ονόματος του βρετανού μονάρχη , σήμερα της βασίλισσας Ελισάβετ Β΄. Μέχρι το 2007, ο αρχηγός της κυβέρνησης ήταν γνωστός ως επικεφαλής υπουργός. Ως το 2007 η θέση έφερε το όνομα επικεφαλής υπουργός των Παρθένων Νήσων , αλλά με συνταγματική αλλαγή το 2007 μετονομάστηκε σε θέση πρωθυπουργού. Δύο άτομα έχουν υπηρετήσει στο αξίωμα από το 2007 και αμφότερα κατείχαν επίσης τη θέση σε κάποιο σημείο πριν το 2007. Ως εκ τούτου, κάθε πρόσωπο που έχει οριστεί ως πρωθυπουργός μέχρι στιγμής έχει επίσης διοριστεί σε επικεφαλής υπουργό σε προηγούμενο σημείο της πολιτικής του σταδιοδρομίας. Ο σημερινός πρωθυπουργός είναι ο Νατάλιο Γουίτλι. Υπηρετεί από τις 5 Μαΐου 2022.

 Από τότε που εγκρίθηκε το Σύνταγμα του 1967, μόνο έξι διαφορετικοί άνθρωποι (όλοι άνδρες) έχουν υπηρετήσει ως πρωθυπουργοί ή επικεφαλής υπουργοί και ο καθένας από αυτούς εκτός από τον Σίριλ Ρόμνεϊ έχει υπηρετήσει τουλάχιστον δύο πλήρεις θητείες. Επίσης, καθένας από αυτούς έχει υπηρετήσει ως ηγέτης της αντιπολίτευσης. Ο Χάμιλτον Λαβίτι Στάουτ κέρδισε τις πιο πολλές γενικές εκλογές από οποιονδήποτε άλλο ηγέτη (5 νίκες σε ισάριθμες εκλογικές αναμετρήσεις), ακολουθούμενος από τον Ορλάντο Σμιθ (τρεις). Οι Στάουτ, Σμιθ και Γουίλαρντ Γουίτλι είναι οι μόνοι ηγέτες που έχουν υπηρετήσει δύο διαδοχικούς πλήρεις όρους (ο Ραλφ Ο'Νιλ εξυπηρετούσε επίσης δύο διαδοχικούς όρους, αλλά ο πρώτος από αυτούς ήταν το υπόλοιπο μέρος ενός όρου μετά το θάνατο του Stoutt). (Οι ημερομηνίες με πλάγιους χαρακτήρες δείχνουν ντε φάκτο συνέχιση της θητείας) Οι περισσότεροι επικεφαλής υπουργοί ή πρωθυπουργοί έχουν υπηρετήσει τουλάχιστον δύο θητείες.
Μαιόνιος

Ο Μαιόνιος (θάνατος 266/267), ή Μακόνιος, ήταν ένας με σύντομη πορεία Ρωμαίος σφετεριστής του θρόνου. Είναι επίσης γνωστός με τα ονόματα Οδαίναθος (Σύγκελλος I p717) και Ρουφίνος (Συνέχεια Δίων Κάσσιου frg. 166).

 Ήταν ο ανιψιός (σύμφωνα με τον Ζωναρά xii.24) ή ο ξάδελφος (σύμφωνα με την Historia Augusta, η οποία τον περιλαμβάνει μέσα στους Τριάντα Τυράννους) του Οδαίναθου της Παλμύρας, ο οποίος είχε πάρει υπό τον έλεγχό του τις Ανατολικές επαρχίες μετά την ήττα και την τη σύλληψη του Αυτοκράτορα Βαλεριανού από τον Σαπώρη Α’ της Αυτοκρατορίας των Σασσανιδών. Σύμφωνα με την Historia Augusta, ο Μαιόνιος σκότωσε τον Οδαίναθο και το γιο του Αϊράν κατά τη διάρκεια μιας γιορτής, βάσει συνομωσίας που οργάνωσε η Ζηνοβία, γυναίκα του Οδαίναθου, η οποία ήθελε να τον διαδεχθούν οι γιοί τις αντί του Αϊράν (τον οποίο είχε ο Οδαίναθος γιο από άλλη γυναίκα). Σύμφωνα με τον Γκίμπον ο φόνος ήταν εκδίκηση για τη σύντομη φυλάκιση που είχε επιβάλει ο Οδαίναθος στον Μαιόνιο για ασέβεια. Ο Ζωναράς λέει ότι ο Μαιόνιος σκοτώθηκε αμέσως μετά το φόνο, ενώ η Historia Augusta αναφέρει ότι ο Μαιόνιος αυτοανακηρύχθηκε αυτοκράτορας, με τη Ζηνοβία να βάλει να τον σκοτώσουν λίγο καιρό μετά, για να πάρει εκείνη την εξουσία. Γκίμπον, Έντουαρντ, The Decline And Fall Of The Roman Empire, "Chapter XI: Reign Of Claudius, Defeat Of The Goths. -- Part III." The Lives of the Thirty Pretenders, at LacusCurtius
Η Μεταμόρφωση (Φραντς Κάφκα)

Η Μεταμόρφωση (γερμανικά: Die Verwandlung) είναι τίτλος γερμανόφωνου μυθιστορήματος του Τσεχοεβραίου συγγραφέα Φραντς Κάφκα. Γράφτηκε το 1912 και δημοσιεύτηκε για πρώτη φορά το 1916 ως εκτενής νουβέλα, αποτελεί δε μυθοπλασία τρόμου με αλληγορική σημασία.

 Κεντρικό πρόσωπο του μυθιστορήματος είναι ο νεαρός εμπορικός αντιπρόσωπος Gregor Samsa, ένας υπάλληλος μίας μεγάλης εταιρείας που αγωνίζεται να απαλλάξει την οικογένειά του (τους γονείς και την αδελφή του) από ένα παλαιό χρέος. Ένα πρωί, ξυπνώντας στο δωμάτιό του ανακαλύπτει ότι έχει μεταμορφωθεί σε γιγάντια κατσαρίδα και από εκείνη τη στιγμή ξετυλίγεται ένα αβάσταχτο δράμα για τον ίδιο και τους οικείους του. Το κεντρικό πρόσωπο του έργου μοιάζει να επωμίζεται όλα τα βάρη της οικογένειας, από το χρέος μέχρι τη φρίκη που προκαλεί στους συγγενείς του η τερατώδης μορφή της ύπαρξής του. Η αλλοτρίωση του οικογενειακού περιβάλλοντος, με τη στάση των συγγενών, εκφράζει την επιθυμία του συγγραφέα να περιγράψει τα αστικά αδιέξοδα της κοινωνίας του καιρού του.
Dodge Caliber

To Dodge Caliber ήταν ένα μικρομεσαίο οικογενειακό αυτοκίνητο της κατηγορίας C, που κατασκευάστηκε από την αμερικανική αυτοκινητοβιομηχανία Dodge, από τον Φεβρουάριο του 2006 έως τις 23 Νοεμβρίου 2011. Το μοντέλο διατέθηκε αποκλειστικά σε αμάξωμα 5-πορτο hatchback, το οποίο ωστόσο έφερε σχεδιαστικά στοιχεία από αυτοκίνητα crossover SUV, με αποτέλεσμα να θεωρείται συχνά από αρκετά έντυπα ως station wagon ή ακόμα και ως crossover SUV. Κατά τα έτη παραγωγής του, υπήρξε το μικρότερο και φθηνότερο μοντέλο στην παλέτα της Dodge. Αντικατέστησε το Dodge Neon και αντικαταστάθηκε τον Ιούνιο του 2012 από το Dodge Dart, το οποίο όμως σημείωσε ακόμα χαμηλότερη απήχηση και τελικώς η παραγωγή του διακόπηκε στις 2 Σεπτεμβρίου 2016, χωρίς διάδοχο.

 Το αρχικό πρωτότυπο αποκαλύφθηκε στο Σαλόνι Αυτοκινήτου της Γενεύης τον Μάρτιο του 2005 και έφερε εμφανείς αισθητικές λεπτομέρειες και επιδράσεις από τα μεγαλύτερα μοντέλα της Dodge. Η εκδοχή προ-παραγωγής παρουσιάστηκε στις 10 Ιανουαρίου 2006 στο North American International Auto Show στο Ντιτρόιτ, Μίσιγκαν. Για πρώτη φορά κυκλοφόρησε στις Ηνωμένες Πολιτείες τον Μάρτιο του 2006, για την σεζόν (model year) του 2007. Στην Ευρώπη κυκλοφόρησε τον Ιούνιο του 2006 και η εξαγωγή του διήρκησε έως τη σεζόν του 2010, όταν και διακόπηκε, μαζί και με όλα τα μοντέλα της Dodge και της Chrysler. Ο λόγος ήταν ότι η Fiat, μετά την εξαγορά του ομίλου Chrysler - Dodge - Jeep το 2009 (αμέσως μετά τη χρεωκοπία του αμερικανικού ομίλου, που οδήγησε το 2014 στη δημιουργία του πολυεθνικού ομίλου Fiat Chrysler Automobiles) αποφάσισε τότε να αποσύρει εντελώς τις Chrysler και Dodge από την Ευρώπη και να τις διατηρήσει ως μάρκες διαθέσιμες αποκλειστικά στην Αμερική, σε αντίθεση με τις παλαιότερες εξαγωγές τους. Συγκεκριμένα, ο τότε πρόεδρος της Fiat, Σέρτζιο Μαρκιόνε, ανακοίνωσε τον Οκτώβριο του 2009 ότι αποφάσισε να αποσύρει τις εταιρείες Chrysler και Dodge από την Ευρώπη το 2010 (με εξαίρεση το Ηνωμένο Βασίλειο και την Ιρλανδία ειδικά για την Chrysler, όπου όμως και εκεί τελικώς διακόπηκε λίγα χρόνια μετά) και να διατηρήσει στην ήπειρο αυτή μόνο την Jeep από τις αμερικανικές μάρκες, με την αιτιολογία ότι, όπως δήλωσε τότε, «δεν μπορούμε να διατηρούμε τόσες μάρκες στην Ευρώπη ταυτόχρονα» Η απόφασή της ειδικότερα για την Chrysler, όπως και έγινε, ήταν να επανατοποθετηθεί ως μια εταιρεία χαμηλότερου εμπορικού κόστους από το παρελθόν, ενώ για την Dodge ήταν να γίνει μια εταιρεία κατασκευής αποκλειστικά σπορ αυτοκινήτων και ιδίως muscle cars, όπως επίσης έγινε. Οι χρονολογίες δίνονται σε ημερολογιακά έτη και όχι σε σεζόν (model years). Η παραγωγή του Dodge Caliber έληξε στις 23 Νοεμβρίου 2011, αν και ειδικότερα στη Βόρεια Αμερική τα τελευταία αντίτυπα πωλήθηκαν ως μοντέλα της σεζόν (model year) του 2012. Αντικαταστάθηκε τον Ιούνιο του 2012 από το Dodge Dart, το οποίο είχε και ένα δίδυμο μοντέλο, το Chrysler 200. Και τα δύο αυτά μοντέλα όμως, σημείωσαν εξ αρχής καταστροφικά χαμηλές πωλήσεις και τελικώς διακόπηκαν σύντομα, το 2016, χωρίς να υπάρξει μέχρι σήμερα διάδοχος για κανένα από τα δύο. 2007-2012 Dodge Caliber review
Νυχτερινός Ανταποκριτής

Νυχτερινός Ανταποκριτής (αγγλικά: Nightcrawler) είναι αμερικανικό νεο-νουάρ θρίλερ εγκλήματος παραγωγής 2014. Το σενάριο έγραψε ο Νταν Γκίλροϊ ενώ ανέλαβε και τη σκηνοθεσία πραγματοποιώντας το σκηνοθετικό του ντεμπούτο. Πρωταγωνιστεί ο Τζέικ Τζίλενχαλ στο ρόλο του Λου Μπλουμ, ενός κλέφτη που αρχίζει να τραβάει με την κάμερα ατυχήματα και εγκλήματα στο Λος Άντζελες με σκοπό να τα πουλάει σε ειδησεογραφικά κανάλια. Στην ταινία συμμετέχουν επίσης οι Ρενέ Ρούσο, Ριζ Αμέντ και Μπιλ Πάξτον. Η παγκόσμια πρεμιέρα της ταινίας πραγματοποιήθηκε στο Διεθνές Φεστιβάλ Κινηματογράφου του Τορόντο το 2014 στο τμήμα Ειδικών Παρουσιάσεων. Κυκλοφόρησε στους κινηματογράφους των Ηνωμένων Πολιτειών στις 31 Οκτωβρίου 2014. Απέσπασε εξαιρετικά σχόλια από τους κριτικούς, με τους περισσότερους να ξεχωρίζουν την ερμηνεία του Τζίλενχαλ. Έλαβε μία υποψηφιότητα για Όσκαρ Διασκευασμένου Σεναρίου ενώ ο Τζίλενχαλ έλαβε υποψηφιότητες για BAFTA, Screen Actors Guild Award και Χρυσή Σφαίρα Α' Ανδρικού Ρόλου.

 Ο Λούις Μπλουμ είναι ένας τύπος μοναχικός και άνεργος και βγάζει τα προς το ζην του κλέβοντας και κάνοντας δουλειές του ποδαριού. Ένα βράδυ αργά τη νύχτα βλέπει μπροστά του ένα ατύχημα να βιντεοσκοπείται από τον ανεξάρτητο δημοσιογράφο Τζο Λόντερ και ο Μπλουμ συνειδητοποιεί ότι βρήκε κάτι να κάνει στο οποίο μπορεί να είναι καλός. Αγοράζει μια κάμερα και ένα αστυνομικό σκάνερ και αρχίζει να περνάει τα βράδια του τρέχοντας σε ατυχήματα, ληστείες και πυρκαγιές. Αναπτύσει μια επαγγελματική σχέση με τη Νίνα Ρόμινα, μια διευθύντρια ειδήσεων σε έναν τηλεοπτικό σταθμό του Λος Άντζελες. Καθώς η ποιότητα του υλικού του αρχίζει να βελτιώνεται τόσο αρχίζει και η αμοιβή του να γίνεται μεγαλύτερη. Έτσι προσλαμβάνει τον Ρικ, ένα νέο και άνεργο παλικάρι, να δουλέψει μαζί του. Ωστόσο όσο πιο πετυχημένος γίνεται ο Μπλουμ, τόσο γίνεται ξεκάθαρο ότι θα κάνει το οτιδήποτε για να τραβήξει υλικό από τις σκηνές εγκλήματος. Τζέικ Τζίλενχαλ στο ρόλο του Λούις Μπλουμ Ρενέ Ρούσο στο ρόλο της Νίνα Ρόμινα Ριζ Αμέντ στο ρόλο του Ρικ Μπιλ Πάξτον στο ρόλο του Τζο Λόντερ Αν Κιούζακ στο ρόλο της Λίντα Κέβιν Ραμ στο ρόλο του Φρανκ Κράουζε Καθλίν Γιορκ στο ρόλο της Τζάκι Έρικ Λανγκ στο ρόλο του Κάμεραμαν Μάικλ Χάιατ στο ρόλο του Ντετέκτιβ Φροντίρι Ο Τζέικ Τζίλενχαλ ήταν ο πρώτος ηθοποιός που υπέγραψε για τη συμμετοχή του στην ταινία, τον Απρίλιο του 2013. Το Σεπτέμβριο του 2013, υπέγραψαν οι Μπιλ Πάξτον και Ρενέ Ρούσο και ακολούθησε ο Ριζ Αμέντ στο ρόλο του οδηγού και προστατευόμενου του χαρακτήρα του Τζίλενχαλ. Τον επόμενο μήνα στο καστ προστέθηκε ο Κέβιν Ραμ. Τα γυρίσματα της ταινίας ξεκίνησαν στις 6 Οκτωβρίου 2013 στο Λος Άντζελες. Με προϋπολογισμό 8.500.000 δολάρια, η ταινία Νυχτερινός Ανταποκριτής έκανε άνοιγμα τριημέρου στη 2η θέση με 10,4 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 32,3 εκατομμύρια δολάρια ενώ στον υπόλοιπο κόσμο συγκέντρωσε 15 εκατομμύρια δολάρια. Παγκοσμίως απέφερε 47,3 εκατομμύρια δολάρια. Επίσημη ιστοσελίδα Νυχτερινός Ανταποκριτής στο IMDb
Αγία Βαρβάρα Παναιτωλικού Αιτωλοακαρνανίας

Για οικισμούς με ίδιο όνομα στην Αιτωλοακαρνανία, δείτε: Αγία Βαρβάρα Αιτωλοακαρνανίας Η Αγία Βαρβάρα είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Παναιτωλικού, του δήμου Αγρινίου, της περιφερειακής ενότητας (τέως νομού) Αιτωλοακαρνανίας, στην περιφέρεια Δυτικής Ελλάδας, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας ανήκε στην επαρχία Τριχωνίδας του νομού Αιτωλοακαρνανίας, στο γεωγραφικό διαμέρισμα Στερεάς Ελλάδας. Μέχρι το 1954, η Αγία Βαρβάρα ονομαζόταν Λυκοχώρι.

 Η Αγία Βαρβάρα είναι χωριό στο βορειοκεντρικό τμήμα του νομού Αιτωλοακαρνανίας. Βρίσκεται σε ορεινή περιοχή του Παναιτωλικού, κάτω από την υψηλή κορυφή «Γιόρλα», με πλούσια βλάστηση και θέα στην Τριχωνίδα, σε μέσο σταθμικό υψόμετρο 760. Απέχει περίπου 55 χλμ. ΒΑ. του Μεσολογγίου. Η τοπική κοινότητα είναι χαρακτηρισμένη ως αγροτικός ορεινός οικισμός με έκταση 8,428 χμ² (2011). Ο οικισμός αναγνωρίστηκε το 1841 ως Λυκοχώρι και προσαρτήθηκε στον δήμο Θέρμου του, τέως, νομού Ακαρνανίας & Αιτωλίας. Το 1912 ορίστηκε έδρα της ομώνυμης κοινότητας και το 1954 μετονομάστηκε σε Αγία Βαρβάρα. Με το ΦΕΚ 224Α - 04/12/1997, ο οικισμός αποσπάστηκε από την κοινότητα Αγίας Βαρβάρας και προσαρτήθηκε στον δήμο Παναιτωλικού. Με το ΦΕΚ 87Α - 07/06/2010, ο οικισμός αποσπάστηκε από τον δήμο Παναιτωλικού και προσαρτήθηκε στον δήμο Αγρινίου. Για την προέλευση της παλαιάς ονομασίας του οικισμού υπάρχουν δύο εκδοχές: η μία από το λυκόφως και η άλλη από την παρουσία λύκων στην περιοχή, με πιο πιθανή την πρώτη. Το σημερινό όνομα δόθηκε από ένα ξωκκλήσι με το όνομα Αγία Βαρβάρα. Το εκκλησάκι του Προφήτη Ηλία στη νότια είσοδο του χωριού Η εκκλησία του Αγίου ΝικολάουΜέσω του οικισμού Περιστέρι, πραγματοποιείται ανάβαση στο ορειβατικό καταφύγιο του Παναιτωλικού και στην κορυφή «Γιόρλα» (1924 μ.) Εγκυκλοπαίδεια Πάπυρος Λαρούς Μπριτάνικα, εκδ. 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Εγκυκλοπαίδεια Δομή, εκδ. 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr https://www.facebook.com/SyllogosAgrampeli/
Πίρλαπον

Η Πίρλαπον ή πόλη του Μάρκο ή Πύργοι του Μάρκο, είναι ερείπια μεσαιωνικού κάστρου και πόλης στο σημερινό Πρίλεπ της Βόρειας Μακεδονίας. Βρίσκεται στην κορυφή ενός μεγάλου πετρώδες λόφου. Κατά τη διάρκεια του Μεσαίωνα ήταν μια από τις πρωτεύουσες της Σερβικής Αυτοκρατορίας υπό τον Στέφανο Ντουσάν, και στη συνέχεια στο βασίλειο του Πρίλεπ του οποίου ο τελευταίος ηγεμόνας πρίγκιπας Μάρκο έδωσε το σημερινό του όνομα. Σήμερα είναι επί το πλείστον σε ερείπια, αλλά εξακολουθεί να αναδεικνύεται το πρώην μεγαλείο του, χρησιμοποιήθηκε σαν σκηνή στον κινηματογράφο. Από τους βυζαντινούς ονομάστηκε Πρίλαπον όπου πήρε και η σημερινή πόλη το όνομα της, "Πύργοι του Μάρκο" ονομάζεται από τα ερείπια πύργου που διασώζονται, και "πόλη του Μάρκο" από τον τελευταίο Σέρβο ηγεμόνα της.

 Το φρούριο βρίσκεται σε μια απόκρημνη κορυφή που υψώνεται πάνω από το Πρίλεπ, καλύπτεται με μεγάλους βραχώδεις σχηματισμούς. Η πέτρα των σχηματισμών αυτών χρησιμοποιήθηκε ως βάση για την κατασκευή των πύργων και επάλξεων. Η κορυφή έχει τέσσερα διαζώματα όπου χτίστηκε το φρούριο , η ακρόπολη βρίσκεται στην κορυφή του στα βορειοδυτικά. Ολόκληρη η περιοχή περιλάμβανε ακόμα ένα φρούριο που βρίσκεται στα βορειοδυτικά της σημερινής πόλης. Το πρώτο οχυρό χτίστηκε πιθανότατα τον δέκατο αιώνα από τους Βυζαντινούς αλλά άλλαζε συχνά χέρια και μερικές φορές ήταν μέρος της πρώτης βουλγαρικής αυτοκρατορίας κατά την βασιλεία των Κομητόπουλων. Εδώ ο τσάρος Σαμουήλ περίμενε τον στρατό του όπου γύρισαν τυφλωμένοι από τους βυζαντινούς κι εδώ λέγεται πέθανε από καρδιακή προσβολή όταν τους είδε. Η πόλη μετά από αυτό έγινε ξανά μέρος της Βυζαντινής Αυτοκρατορίας, έπειτα πέρασε ξανά στη Βουλγαρία και αργότερα στο Δεσποτάτο της Ηπείρου, τον 13ο αιώνα το κατέκτησε ο σέρβος βασιλιάς Μιλούτιν (1282 - 1321). Ο Αυτοκράτορας Ντουσάν έπειτα έχτισε εδώ ένα παλάτι το 1350 κι όρισε την διοίκηση του στον Βουκάσιν Mrnjavčević ο οποίος έπειτα ανακηρύχθηκε βασιλιάς της περιοχής . Μετά την Μάχη της Μαρίτσα το 1371 το Πρίλεπ έγινε η πρωτεύουσα του πρίγκιπα Μάρκο ο οποίος ήταν υποτελής των Οθωμανών. Μετά το θάνατό του, οι Οθωμανοί προσάρτησαν το βασίλειο του. Александар Дероко, „Средњовековни градови у Србији, Црној Гори и Македонији“, Београд 1950.
Όνουφις

Η Όνουφις (αρχαία ελληνικά : Ὀνουφις) ήταν αρχαία πόλη της Αιγύπτου στο Δέλτα του Νείλου και πρωτεύουσα της νομής Ονουφίτης. Βρισκόταν στη δυτική όχθη του Σεβενύτικου κλάδου του Νείλου κοντά στην αρχαία Βούσιρις. Η πόλη ταυτίζεται με την σημερινή Μαχαλλάτ Μινούγ, περίπου 11 χιλιόμετρα βόρεια της Τάντα. Στην ύστερη αρχαιότητα ήταν έδρα επισκόπου. Αυτή η επισκοπή σήμερα δεν υφίσταται και ο τίτλος δίνετε τιμητικά από τη Καθολική Εκκλησία.

 Ηρόδοτος, 2.166 Στέφανος Βυζάντιος, Όνουφις Κλαύδιος Πτολεμαίος 4,5,51 Πλίνιος ο Πρεσβύτερος, Φυσική Ιστορία 5,9f William Bodham Donne: Onuphis. In: William Smith: Dictionary of Greek and Roman Geography. London 1854. Karl Jansen-Winkeln: Onuphis. In: Der Neue Pauly (DNP). Band 8, Metzler, Stuttgart 2000, ISBN 3-476-01478-9. Hermann Kees: Onuphis. In: Paulys Realencyclopädie der classischen Altertumswissenschaft (RE). Band XVIII,1, Stuttgart 1939, Sp. 529 f.
Αλεξίπτωτο

Το αλεξίπτωτο είναι συσκευή που περιορίζει την ταχύτητα πτώσης ενός σώματος στην ατμόσφαιρα. Η λειτουργία του, βασίζεται στην εκμετάλλευση της αντίστασης του αέρα. Για πρώτη φορά ο Λεονάρντο Ντα Βίντσι διατύπωσε την υλοποίηση αυτής της συσκευής, την οποία και σχεδίασε το 1514 και την περιέγραψε στον Ατλαντικό Κώδικα. Αργότερα, το 1595, και ο Βενάντσιο σχεδίασε ένα άλλο αλεξίπτωτο. Για πρώτη φορά χρησιμοποίησαν αλεξίπτωτο οι Γάλλοι, στα τέλη του 18ου αιώνα και ειδικά ο Αντρέ-Ζακ Γκαρνερέν και η οικογένειά του, που απέκτησε τότε μεγάλη φήμη. Πρώτος, ωστόσο, ήταν στις 26 Δεκεμβρίου 1783 ο Λουί-Σεμπαστιάν Λενορμάν στο Μονπελιέ της Γαλλίας. Αλλά το αλεξίπτωτο τελειοποιήθηκε και διαδόθηκε ουσιαστικά μετά τον Πρώτο Παγκόσμιο Πόλεμο. Χρησιμοποιήθηκε πολύ στον Δεύτερο Παγκόσμιο Πόλεμο και από τους Γερμανούς και από τους συμμάχους (στην κατάληψη της Κρήτης το 1941 από τους Γερμανούς και στις αποβάσεις των συμμάχων στη Σικελία). Κατασκευάστηκε, για να χρησιμοποιείται σαν μέσο διάσωσης σε περιπτώσεις κινδύνου, εφαρμόζεται όμως και σε πολλές άλλες περιπτώσεις. Μετά το 1945 διαδόθηκε ο αλεξιπτωτισμός σαν άθλημα, ιδιαίτερα στη Γαλλία και στην Ανατολική Ευρώπη.

 Το σημερινό αλεξίπτωτο αποτελείται από τον θόλο, που είναι κατασκευασμένος από ανθεκτικό ύφασμα (βαμβακερό, μεταξωτό, νάιλον) και έχει επιφάνεια 50 τ.μ. συνήθως, και διάμετρο 5 - 6 μ. Από τα άκρα του ξεκινούν πολλά σκοινάκια, που συνδέονται με τη στολή του αλεξιπτωτιστή. Στην οροφή του υπάρχει μια μικρή τρύπα με ελαστικό δακτύλιο, για να μπορεί να διαστέλλεται, όταν ανοίγει το αλεξίπτωτο και να φεύγει περισσότερος αέρας. Το αλεξίπτωτο είναι τοποθετημένο μέσα σε σάκο, που δένεται στη ράχη ή σε ειδικό μαξιλάρι που μπορεί και να κάθεται ο αλεξιπτωτιστής. Για να βγαίνει ο θόλος πιο εύκολα, υπάρχει ένα μικρό αλεξίπτωτο που συνδέεται με την κορυφή του θόλου (αλεξίπτωτο πιλότος). Αυτό εκτοξεύει ένα ελατήριο, όταν ανοίγει ο σάκος, που το περιέχει, μαζί με τον θόλο. Αλλά το άνοιγμα του αλεξίπτωτου μπορεί να γίνει και αυτόματα, χρησιμοποιώντας ένα σκοινί (20 μ. περίπου) που από ένα μέρος είναι δεμένο με το αεροπλάνο και το άλλο με το μηχανισμό εκτίναξης του αλεξίπτωτου πιλότου και το οποίο τεντώνεται μόλις ο αλεξιπτωτιστής εγκαταλείψει το σκάφος. Επίσης μπορεί να γίνει και κατευθυνόμενο. Μ' αυτόν του τρόπο ο αλεξιπτωτιστής κινεί μια λαβή της εξάρτησής του που στη συνέχεια ενεργοποιεί το μηχανισμό εκτίναξης. Το βάρος του συνηθισμένου αλεξίπτωτου είναι 5 - 7 κιλά και η ταχύτητά του είναι 5 - 6 μέτρα το δευτερόλεπτο.
Μενέλαος Κοκκινάκης

Ο Μενέλαος Κοκκινάκης (21 Ιανουαρίου 1993, Αθήνα) είναι Έλληνας διεθνής πετοσφαιριστής. Έχει ύψος 1,90 μ. και αγωνίζεται στη θέση του λίμπερο στον Π.Α.Ο.Κ.

 Ο Μενέλαος Κοκκινάκης έκανε τα πρώτα του βήματα στο χώρο της πετοσφαίρισης στις ακαδημίες του Ολυμπιακού Πειραιώς, από τις οποίες μεταπήδησε στην ανδρική ομάδα. Η κύρια θέση του είναι ακραίος, ωστόσο έχει την ικανότητα να αγωνίζεται τόσο ως λίμπερο, όσο και σαν πασαδόρος. Σταδιακά επεδείκνυε μία συνεχώς αυξανόμενη απόδοση με αποτέλεσμα να αποτελεί εδώ και αρκετά χρόνια βασικό και αναντικατάστατο στέλεχος της ομάδας του Ολυμπιακού, με τον οποίο έχει αγωνιστεί σε εγχώριο και διεθνές επίπεδο, πραγματοποιώντας συνήθως εξαιρετικές εμφανίσεις. Διακρίνεται πάντα για το πάθος και την αγωνιστικότητά του, και έχει αναδειθεί αρκετές φορές ως Πολυτιμότερος παίκτης αγωνιστικής ημέρας του πρωταθλήματος, όπως την 15η αγωνιστική της περιόδου 2012-13.Επίσης έχει κατακτήσει με τους ερυθρόλευκους αρκετούς τίτλους σε εγχώριο επίπεδο. Ο Κοκκινάκης διατέλεσε μόνιμο στέλεχος της Ελληνικής Εθνικής ομάδας Παίδων, και από το 2008 της αντίστοιχης των Εφήβων. Από το 2011 αποτελεί μέλος της Εθνικής ομάδας των Ανδρών, με την οποία έχει 66 συμμετοχές, έχοντας αγωνιστεί σε όλες τις επίσημες διοργανώσεις που λαμβάνει μέρος το αντιπροσωπευτικό μας συγκρότημα. 1 Σούπερ Καπ Ελλάδας: 20103 Πρωταθλήματα Ελλάδας: 2011, 2013, 20145 Κύπελλα Ελλάδας: 2011, 2013, 2014, 2016, 2017, 2023.4 Λιγκ Καπ Ελλάδας: 2013, 2015,2016, 2017, Μενέλαος Κοκκινάκης - Παρουσίαση www.greekvolley.gr νεκρός σύνδεσμος] Μενέλαος Κοκκινάκης - Διεθνής παρουσίαση www.cev.lu Μενέλαος Κοκκινάκης - Μικρό βιογραφικό worldleague.2016.fivb.com Κοκκινάκης - Συνέντευξη www.sentragoal.gr
407 Αράχνη

Η Αράχνη (Arachne) είναι μεγάλος αλλά σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,88. Ανακαλύφθηκε το 1895 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το ομώνυμο πρόσωπο της ελληνικής μυθολογίας.

 Η διάμετρος της Αράχνης υπολογίσθηκε σε 95,1 χιλιόμετρα (από δεδομένα του IRAS), ενώ η μάζα της εκτιμάται σε 900 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι C (ανθρακούχος), ενώ το άλβεδό της είναι 0,055 (από δεδομένα του IRAS). Η Αράχνη περιστρέφεται γύρω από τον εαυτό της μία φορά κάθε 44 ώρες, μία εξαιρετικά αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 100 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Επαρχία Νιονό

Η Επαρχία Νιονό είναι μια επαρχία της Περιφέρειας Σεγκού, Μαλί. Έχει έκταση 23.063 τ.χλμ. και πληθυσμό 365.443 κατοίκων (2009). Πρωτεύουσα είναι η Νιονό.

 Η Επαρχία Νιονό βρίσκεται κεντρικά του Μαλί και βόρεια της Περιφέρειας Σεγκού. Συνορεύει στα νοτιοδυτικά με την Επαρχία Σεγκού, στα νοτιοανατολικά με την Επαρχία Μακινά, στα βορειοδυτικά με την Περιφέρεια Κουλικορό, στα βορειοανατολικά με την Περιφέρεια Μοπτί, στα βόρεια-κεντρικά με την Περιφέρεια Τομπουκτού και στα βόρεια με τη Μαυριτανία. Η Επαρχία Νιονό διαιρείται σε 12 διαμερίσματα: Ντιαμπαλύ Ντογκοφρύ Καλά Σιγκιντά Μαρικό Ναμπαλαρί Νιονό Πογκό Σιριμπαλά Σιριφιλά-Μπουντύ Σοκολό Τοριμπαγκά-Κπ Γιερντόν Σανιονά Επαρχίες του Μαλί
Ντιέγο ντε Ερίκε

O Ντιέγο ντε Ερίκε (Diego de Erice, γεννημένος ως Ντιέγο Μιγκέλ ντε Ερίκε Ντομίνγκες Diego Miguel de Erice Domínguez, 9 Αυγούστου 1986 -) είναι Μεξικανός ηθοποιός.

 Τηλενουβέλες Verano de amor - 2009, ως Γκαέλ Άνχελες Amores verdaderos - 2012/13, ως Βλαδιμίρ Qué pobres tan ricos - 2013/15, ως Λεονάρδο Ρουισπαλάσιος Ραμανιόλι La sombra del pasado - 2014/15, ως Τομάς Γκάρσες Antes muerta que Lichita - 2015/16, ως Μπραούλιο Μονκάδα El bienamado - 2017, ως Ντιρσέο Ρετάνα Μπρισένιο Y mañana será otro día - 2018, ως Μανουέλ Γκονσάλες Por amar sin ley 2 - 2019, ως Νταβίντ ΑγκίρεΤηλεόραση La rosa de Guadalupe - 2010/13, ως Έκτορ/Εμανουέλ/Γκαμπριέλ/Ιβάν/Ρόι Como dice el dicho - 2013 Por siempre Joan Sebastian - 2016, ως Αδριάν Φιγκερόα Γκονσάλες Renta congelada - 2017 Me caigo de risa - 2018, ως Ο ίδιος Inseparables, amor al límite - 2019, ως Παρουσιαστής Un solo México, la fiesta - 2019, ως Ο ίδιος Mi propósito eres tú - 2019, ως Ο ίδιος Esta historia me suena - 2020, ως Εδουάρδο Sobreamor - 2020, ως ΜιγκέλΤαινίες Sex Espress Coffee - 2010, ως ΡέιΘέατρο Como quieras, ¡Perro ámame! - 2013/14/16-σήμερα, Extraños en un tren - 2015 Marta tiene un marcapasos - 2016 Βραβεία TvyNovelasΒραβεία TV Adicto Golden Ντιέγο ντε Ερίκε στην IMDb
Ανθρώπινα δικαιώματα στη Βόρεια Μακεδονία

Η Βόρεια Μακεδονία έχει υπογράψει την Ευρωπαϊκή Σύμβαση για τα ανθρώπινα δικαιώματα, την Σύμβαση της Γενεύης του ΟΗΕ για το καθεστώς των προσφύγων και την Σύμβαση κατά των βασανιστηρίων ενώ το Σύνταγμα της Βόρειας Μακεδονίας εγγυάται τα βασικά ανθρώπινα δικαιώματα σε όλους τους πολίτες. Ωστόσο εξακολουθούν να υπάρχουν προβλήματα με τα ανθρώπινα δικαιώματα. Σύμφωνα με διάφορες οργανώσεις για τα ανθρώπινα δικαιώματα, το 2003 υπήρχαν υποψίες για εξωδικαστικές εκτελέσεις, απειλές και εκφοβισμοί κατά των ακτιβιστών για τα ανθρώπινα δικαιώματα και δημοσιογράφων που ήταν ενάντια στο καθεστώς καθώς και ισχυρισμοί για βασανιστήρια από την αστυνομία.

 Σύμφωνα με το Παρατηρητήριο Ανθρωπίνων Δικαιωμάτων, αρκετοί πολίτες της πρώην Γιουγκοσλαβίας παραμένουν «ουσιαστικά απάτριδες» ως αποτέλεσμα ενός νόμου περί ιθαγένειας, ο οποίος συντάχθηκε μετά την απόσχιση της Βόρειας Μακεδονίας από την Σοσιαλιστική Ομοσπονδιακή Δημοκρατία της Γιουγκοσλαβίας. Η σύγκρουση μεταξύ των Αλβανών αποσχιστών και της κυβέρνησης της Βόρειας Μακεδονίας έχει οδηγήσει σε σοβαρές παραβιάσεις των ανθρωπίνων δικαιωμάτων και από τις δυο πλευρές.Σύμφωνα με την Διεθνή Ομοσπονδία Ελσίνκι για τα Ανθρώπινα Δικαιώματα, έχουν αναφερθεί οι ακόλουθες παραβιάσεις ανθρωπίνων δικαιωμάτων : Κακοποίηση υπόπτων από την αστυνομία, κυρίως κατά την αρχική σύλληψη και την κράτηση. Αστυνομική παρενόχληση εθνοτικών μειονοτήτων, κυρίως των Ρομά. Ατιμωρησία και διαφθορά στην αστυνομία. Πολιτική πίεση στην δικαιοσύνη. Κοινωνική βία και διακρίσεις κατά των γυναικών, των παιδιών και των εθνοτικών μειονοτήτων, κυρίως των Ρομά. Εμπορία γυναικών και κοριτσιών για σεξουαλική εκμετάλλευση. Κυβερνητική παρέμβαση στην συνδικαλιστική δραστηριότητα. Δείκτης Δημοκρατίας, 2020 : 78 από 167 («υβριδικό καθεστώς») Παγκόσμιος Δείκτης Ελευθερίας του Τύπου, 2020 : 92 από 180 Το ακόλουθο διάγραμμα δείχνει τις βαθμολογίες που έλαβε η Βόρεια Μακεδονία από το 1992 και έπειτα στις εκθέσεις Freedom in the World, οι οποίες δημοσιεύονται ετησίως από τον οργανισμό Freedom House. Η βαθμολογία 1 σημαίνει «ελευθερία» και η βαθμολογία 7 σημαίνει «μη ελευθερία».
Πλατάνια Αμαρίου

Τα Πλατάνια είναι χωριό και έδρα ομώνυμης τοπικής κοινότητας του Δήμου Αμαρίου, στην Περιφερειακή Ενότητα Ρεθύμνης της Κρήτης. Βρίσκεται σε υψόμετρο 420 μέτρων, μέσα σε μικρή χαράδρα στις πλαγιές του Ψηλορείτη.

 Το χωριό αναφέρεται από τον Φραντσέσκο Μπαρότσι το 1577 ως Platagnia στην επαρχία Αμαρίου. Στην ενετική απογραφή του 1583 από Καστροφύλακα αναφέρεται ως Platania de Neoteri και Platagnia με 98 κατοίκους και 37 οφειλόμενες αγγαρείες. Ο Βασιλικάτα το αναφέρει το 1630 ως Platagna. Σύμφωνα με την αιγυπτιακή απογραφή του 1834, στο χωριό κατοικούσαν 10 χριστιανικές και 6 μουσουλμανικές οικογένεια. Το 1881 είχε 233 κατοίκους (191 Χριστιανούς και 42 Τούρκους) και ανήκε στο δήμο Μοναστηράκι. Αναλυτικά η δημογραφική πορεία του χωριού σύμφωνα με τις απογραφές: Στο χωριό βρίσκεται ναός αφιερωμένος στην Παναγία, με τοιχογραφίες οι οποίες σήμερα έχουν φθαρεί. Ο ναός βρίσκεται στο κέντρο του χωριού και χρονολογείται από τον 14ο αιώνα. Έξω από το χωριό βρίσκεται ο ναός του αγίου Νικολάου, επίσης του 14ου αιώνα, ο οποίος είναι αγιογραφημένος. Στο σπήλαιο Κοντογονατές, φυλάχθηκαν τα ιερά σκεύη της μονής Αρκαδίου μετά το ολοκαύτωμα του 1866.Δείτε: Κοινότητα Πλατανίων
371 Βοημία

Η Βοημία (Bohemia) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,72. Ανακαλύφθηκε το 1893 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από την ομώνυμη ιστορική χώρα της Κεντρικής Ευρώπης (σημερινή δυτική Τσεχία).

 Η διάμετρος της Βοημίας υπολογίσθηκε σε 54,6 χιλιόμετρα (από δεδομένα του IRAS), ενώ η μάζα της εκτιμάται σε 171 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι S (λιθώδης), ενώ το άλβεδό της είναι 0,192 (από δεδομένα του IRAS). Η Βοημία περιστρέφεται γύρω από τον εαυτό της μία φορά κάθε 8 ώρες και 46 λεπτά. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Άννα Σοφία της Δανίας

H Άννα Σοφία (δανικά: Anna Sofia af Danmark af Oldenburg, 1 Σεπτεμβρίου 1647 - 1 Ιουλίου 1717) από τον Οίκο του Όλντενμπουργκ ήταν πριγκίπισσα της Δανίας και με τον γάμο της έγινε εκλέκτειρα της Σαξονίας.

 Ήταν η πρώτη κόρη του Φρειδερίκου Γ΄ της Δανίας και της Σοφίας Αμαλίας των Γουέλφων, κόρης του Γεωργίου του Μπράουνσβαϊγκ-Λύνεμπουργκ-Κάλενμπεργκ. Παντρεύτηκε το 1663 τον Ιωάννη Γεώργιο Γ΄ της Σαξονίας και είχε τέκνα: Ιωάννης Γεώργιος Δ΄ (1668 - 1694), Εκλέκτορας της Σαξονίας. Φρειδερίκος Αύγουστος Α΄ (1670 - 1733), Εκλέκτορας της Σαξονίας και, ως Αύγουστος Β΄, Βασιλιάς της Πολωνίας. Hans-Joachim Böttcher: Christiane Eberhardine Prinzessin von Brandenburg-Bayreuth, Kurfürstin von Sachsen und Königin von Polen, Gemahlin August des Starken. Dresdner Buchverlag 2011. ISBN 978-3-941757-25-7. Hans-Joachim Böttcher: Johann Georg IV. von Sachsen & Magdalena Sibylla von Neitschütz - Eine tödliche Liaison. Dresdner Buchverlag 2014. ISBN 978-3-941757-43-1.
Φερδινάνδος Κάρολος της Αυστρίας-Έστε (1821-1849)

O Φερδινάνδος Κάρολος Βίκτωρ (γερμανικά: Ferdinand Karl Viktor, συνηθέστερα Ferdinand Karl‎, 20 Ιουλίου 1821 - 15 Δεκεμβρίου 1849) από τον Οίκο των Αψβούργων-Λωρραίνης - Αυστρίας-Έστε, ήταν αρχιδούκας της Αυστρίας-Έστε και πρίγκιπας της Μόντενα.

 Ο Φερδινάνδος Κάρολος Βίκτωρ ήταν ο δεύτερος γιος του Φραγκίσκου Δ΄ της Μόντενα και της Μαρίας Βεατρίκης της Σαβοΐας, κόρης του Βίκτωρα Εμμανουήλ Α΄ της Σαρδηνίας. Ο μεγαλύτερος αδελφός του Φραγκίσκος Ε΄ (1819-1875) διαδέχθηκε τον πατέρα τους ως δούκας.Ήταν αντιστράτηγος στον Αυστριακό στρατό. Το 1849 ασθένησε από τύφο και απεβίωσε στο Μπρνο της Μοραβίας (στη σημερινή Τσεχία), σε ηλικία 28 ετών. Η χήρα του παντρεύτηκε για δεύτερη φορά το 1845, με τον εξάδελφό της Κάρολο Φερδινάνδο (1818-1874), με τον οποίο απέκτησε άλλα πέντε παιδιά: Φρειδερίκο, Κάρολο Στέφανο, Ευγένιο, Μαρία Χριστίνα και Μαρία Ελεονώρα (θνησιγενής). Ο Φερδινάνδος Κάρολος ετάφη στη Μόντενα, στην εκκλησία του Αγίου Βικεντίου (ιταλικά: chiesa di San Vincenzo‎).Οι Ιακωβίτες της Αγγλίας υποστήριζαν τον αδελφό του Φραγκίσκο Ε΄ ως διεκδικητή βασιλιά της Αγγλίας και της Σκωτίας. Το 1875 που απεβίωσε ο Φραγκίσκος Ε΄, τον διαδέχθηκε η κόρη του Φερδινάνδου Καρόλου, η Μαρία Θηρεσία, ως διεκδικήτρια του στέμματος. Νυμφεύτηκε το 1846 στο Ανάκτορο Σένμπρουν τη 2η εξαδέλφη του Ελισάβετ Φραγκίσκη των Αψβούργων-Λωρραίνης, κόρη του Ιωσήφ, αρχιδούκα της Αυστρίας & παλατινού (κόμη) της Ουγγαρίας, και είχε τέκνο: Μαρία Θηρεσία 1849-1919, παντρεύτηκε τον Λουδοβίκο Γ΄ τελευταίο βασιλιά της Βαυαρίας. «Ferdinand Karl Erzherzog von Österreich-Este1» (#111570). The Peerage (τελ. ενημ. 4 Δεκεμβρίου 2004). Ανακτήθηκε στις 20-02-2017.
Ξεριάς Άργους

Ο Ξεριάς (αρχαία ονομασία: Χάραδρος) είναι χείμαρρος του νομού Αργολίδας. Το αρχαίο του όνομα ήταν Χάραδρος, το οποίο χρησιμοποιείται περιστασιακά ακόμη αν και η σύγχρονη ονομασία του είναι η πιο κοινή. Ο χείμαρρος δεν πρέπει να συγχέεται με άλλους ποταμούς με το ίδιο σύγχρονο ή αρχαίο όνομα. Με το αρχαίο του όνομα, περιγράφεται στην Περιγραφή της Ελλάδας του Παυσανία (2.25.2).

 Ο Ξεριάς πηγάζει από τον ορεινό όγκο του Αρτεμισίου-Κτενία στην δυτική Αργολίδα (με πηγές στο Κρυονέρι και στην Κρύα Βρύση). Κατεβαίνει στο Μερκούρι όπου και δημιουργεί μία μικρή κοιλάδα και έπειτα μετατρέπεται σε φαράγγι απο τα Σπαναίικα μέχρι την Χούνη. Ρέει ανατολικά προς το Άργος, όπου σχηματίζει το βόρειο όριο της πόλης και στη συνέχεια στρέφεται νότια και μετά ανατολικά. Είναι γενικά ξηρός όλο τον χρόνο και έχει νερό μόνο όταν βρέχει έντονα και με μεγάλη διάρκεια. Συναντά τον Ίναχο στα νοτιοανατολικά της πόλης και εκβάλλουν μαζί στον Αργολικό Κόλπο στη Νέα Κίο. Δορυφορικός χάρτης Αυτοκίνητο παρέσυρε στον Ξεριά πλημμύρα (Ελληνικά) Άρθρο ειδήσεων στα ελληνικά περιλαμβάνει φωτογραφίες των υποδομών που καταστράφηκαν από πλημμύρες (Ελληνικά)